VEGA præsenterer   
**Triumferende toner fra Low**    
*Den 7. maj står legendariske Low klar til at pakke Store VEGA ind i smukke vokalharmonier og støjende melankoli.*    
   
Til september udgiver Low deres 13. studiealbum, der har fået titlen HEY WHAT. Den amerikanske trio har netop udgivet singleforløberen “Days Like These”, der sender lytteren på en tur gennem deres inderlige vokalharmonier, voluminøse lydbilleder og dybsindige tekster om livets lyse og dystre sider.    
   
På det nye album arbejder Low igen sammen med producer BJ Burton, der også var med på bandets seneste udgivelse, det smukke og støjende album *Double Negative*. Albummet har modtaget et have af roser og stjerner og Pitchfork skrev bl.a.:    
   
“The austere trio has profoundly warped their slowcore sound to create an ambitious, modern wonder of an album, an exploration of the song as an imperfect conduit of feeling."   
   
*Double Negative* var et markant stilskifte fra slowcore pionerernes afdæmpede minimalistiske produktioner. Low har på det kommende album fortsat arbejdet med at inkorporere elementer af hvid støj og tunge lag af ambient i deres sjælfulde univers.  

Når Low til maj står i VEGA, skruer de både helt for de støjende eksperimenter og de smukke afdæmpede sange.

**Fakta om koncerten**        
Low (US)            
Lørdag den 7. maj, 2022 kl. 20.00              
Store VEGA, Enghavevej 40, 1674 København V              
Billetpris 250kr. + gebyr              
Billetsalget starter fredag den 25. juni kl.10.00 via [vega.dk](http://vega.dk/) og Ticketmaster